**Margaret Ann «Peggy» Lipton**  (1946–2019) var en amerikansk sanger og skuespillerinne kjent fra tv-serier som *The Mod Squad* og *Twin Peaks*.

Biografi
--------

Lipton ble født i New York City som datter av kunstneren Rita Hetta og forretningsadvokat Harold Lipton. Hennes besteforeldre på farssiden var russiske jøder og hennes Dublin-fødte mor var også jødisk. Hun har to brødre, deriblant skuespilleren Robert Lipton.

Lipton TV-debuterte i *The John Forsythe Show* (1965) og hadde sin filmdebut i *Blue* (1968). Etter en rekke gjesteroller i forskjellige TV-serier spilte hun fra 1968 til 1971 rollen som detektiven Julie Barnes i *The Mod Squad*. Rollen innbrakte henne en Golden Globe. Etter det la hun opp skuespillerkarrieren for å stifte familie, men returnerte på slutten av 1980-tallet.

Hovedpersonene i *The Mod Squad* i 1972, fra venstre: Tige Andrews, Clarence Williams III, Peggy Lipton og Michael Cole.
Fra 1990 til 1991 spilte hun rollen som Norma Jennings i den amerikanske serien *Twin Peaks*. Samme rolle hadde hun også i filmoppfølgeren *Twin Peaks: Fire Walk with Me* (1992). Deretter hadde hun flere gjesteopptredener i ulike TV-serier, mest notabelt i dramakomedien *Pupular* i 2000, hvor hun deltok i fire episoder, og i thrillerserien *Alias* (2004). Hun har også hatt noen filmroller, blant annet i *The Postman* fra 1997.

I 2017 gjentok hun rollen som Norma Jennings i tredje sesong av *Twin Peaks*. 

### Priser og nominasjoner

Lipton ble tildelt en Golden Globe for sin rolle i *The Mod Squad*.

Privatliv
---------

Peggy var i perioden 1974 til 1990 gift med musikkprodusenten Quincy Jones. De fikk to barn sammen, motestylisten Kidada Jones og skuespilleren Rashida Jones.

I 2005 utgav hun sine memoarer, *Breathing Out*.

Referanser
----------

1. 1 2   Autorités BnF, BNF-ID 14199709z[Hentet fra Wikidata]
2. ↑   Internet Movie Database, IMDb-ID nm0005152, besøkt 13. juli 2016[Hentet fra Wikidata]
3. ↑   www.mirror.co.uk, besøkt 12. mai 2019, «"Twin Peaks actress Peggy Lipton has passed away at the age of 72."»[Hentet fra Wikidata]
4. 1 2  Muser, Solitary (5. mai 2012). «Rashida Jones, Who Do You Think You Are?». *tracingthetree* **(engelsk)**. Arkivert fra originalen 28. juli 2022. Besøkt 28. juli 2022.
5. ↑  Bennett, Anita; Bennett, Anita (12. mai 2019). «Peggy Lipton Dies: ‘Mod Squad’ And ‘Twin Peaks’ Actress Was 72». *Deadline* **(engelsk)**. Besøkt 28. juli 2022.
6. ↑  Taylor, Charles (12. juni 2005). «'Breathing Out': One Blonde». *The New York Times* **(engelsk)**. ISSN 0362-4331. Besøkt 28. juli 2022.

Eksterne lenker
---------------

* (en) Peggy Lipton på Internet Movie Database Rediger på Wikidata

* (sv) Peggy Lipton i Svensk Filmdatabas Rediger på Wikidata

* (da) Peggy Lipton på Scope Rediger på Wikidata

* (fr) Peggy Lipton på Allociné Rediger på Wikidata

* (en) Peggy Lipton på AllMovie Rediger på Wikidata

* (en) Peggy Lipton hos Rotten Tomatoes Rediger på Wikidata

* (en) Peggy Lipton hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** WikiTree **·** VIAF **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs **·** Discogs **·** AllMusic
 |